CELEX: 32021D0477
Language: da
Date: 2021-03-18 00:00:00
Title: Kommissionens gennemførelsesafgørelse (EU) 2021/477 af 18. marts 2021 om godkendelse af ændringer af de nationale programmer for bekæmpelse af salmonella hos visse levende dyr og i animalske produkter, som Finland og Sverige har forelagt (meddelt under nummer C(2021) 1672) (Kun den finske og den svenske udgave er autentiske)

22.3.2021   
               
               
                  DA
               
               
                  Den Europæiske Unions Tidende
               
               
                  L 99/75
               
            
         KOMMISSIONENS GENNEMFØRELSESAFGØRELSE (EU) 2021/477
         af 18. marts 2021
         om godkendelse af ændringer af de nationale programmer for bekæmpelse af salmonella hos visse levende dyr og i animalske produkter, som Finland og Sverige har forelagt
         
            
               (meddelt under nummer C(2021) 1672)
            
         
         (Kun den finske og den svenske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (1), særlig artikel 6, stk. 3, og
         ud fra følgende betragtninger:
         
                     (1)
                  
                  
                     Det operationelle program forelagt af Finland for bekæmpelse af salmonella hos visse levende dyr og i animalske produkter, som bl.a. omfatter kvæg og svin, der er beregnet til avl, brug eller slagtning, samt oksekød, svinekød og fjerkrækød, blev godkendt ved Kommissionens beslutning 94/968/EF (2).
                  
               
                     (2)
                  
                  
                     Det operationelle program forelagt af Sverige for bekæmpelse af salmonella hos visse levende dyr og i animalske produkter, som bl.a. omfatter kvæg og svin, der er beregnet til avl, brug eller slagtning, samt oksekød og svinekød, blev godkendt ved Kommissionens beslutning 95/50/EF (3).
                  
               
                     (3)
                  
                  
                     Det nationale program for bekæmpelse af salmonella hos avlsflokke af Gallus gallus forelagt af Finland blev godkendt ved Kommissionens beslutning 2006/759/EF (4), det nationale program for bekæmpelse af salmonella hos flokke af æglæggende høner af Gallus gallus forelagt af Finland blev godkendt ved Kommissionens beslutning 2007/848/EF (5), det nationale program for bekæmpelse af salmonella hos flokke af slagtekyllinger af Gallus gallus forelagt af Finland blev godkendt ved Kommissionens beslutning 2008/815/EF (6) og det nationale program for bekæmpelse af salmonella hos kalkuner forelagt af Finland blev godkendt ved Kommissionens beslutning 2009/771/EF (7).
                  
               
                     (4)
                  
                  
                     Ændringer af det program for bekæmpelse af salmonella hos avlsflokke af Gallus gallus, som Finland havde forelagt, blev godkendt ved Kommissionens beslutning 2007/849/EF (8).
                  
               
                     (5)
                  
                  
                     Den 10. marts 2020 forelagde Finland, med henblik på Kommissionens godkendelse, ændringer af sit operationelle program for bekæmpelse af salmonella hos visse levende dyr og i animalske produkter med hensyn til oksekød, svinekød og fjerkrækød og kvæg og svin, der er beregnet til avl, brug eller slagtning, samt ændringer af sine nationale programmer for bekæmpelse af salmonella hos avlsflokke af Gallus gallus, hos flokke af æglæggende høner af Gallus gallus, hos flokke af slagtekyllinger af Gallus gallus og hos kalkuner.
                  
               
                     (6)
                  
                  
                     Den 26. november 2019 forelagde Sverige, med henblik på Kommissionens godkendelse, ændringer af sit operationelle program for bekæmpelse af salmonella hos visse levende dyr og i animalske produkter med hensyn til oksekød og svinekød og kvæg og svin, der er beregnet til avl, brug eller slagtning.
                  
               
                     (7)
                  
                  
                     De foreslåede ændringer af disse programmer blev forelagt medlemsstaterne på mødet i Den Stående Komité for Planter, Dyr, Fødevarer og Foder den 10. december 2020. De tager hensyn til udviklingen i situationen i Finland og Sverige og opfylder kravene i forordning (EF) nr. 2160/2003.
                  
               
                     (8)
                  
                  
                     De foreslåede ændringer bør derfor godkendes.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            De ændringer vedrørende oksekød, svinekød og fjerkrækød og kvæg og svin, der er beregnet til avl, brug eller slagtning, som Finland forelagde den 10. marts 2020 vedrørende sit operationelle program for bekæmpelse af salmonella hos visse levende dyr og i animalske produkter, som blev godkendt ved beslutning 94/968/EF, godkendes.
         
         
            Artikel 2
            De ændringer vedrørende oksekød og svinekød og kvæg og svin, der er beregnet til avl, brug eller slagtning, som Sverige forelagde den 26. november 2019 vedrørende sit operationelle program for bekæmpelse af salmonella hos visse levende dyr og i animalske produkter, som blev godkendt ved beslutning 95/50/EF, godkendes.
         
         
            Artikel 3
            De ændringer, som Finland forelagde den 10. marts 2020, vedrørende sit nationale program for bekæmpelse af salmonella hos avlsflokke af Gallus gallus, som blev godkendt ved beslutning 2006/759/EF, godkendes.
         
         
            Artikel 4
            De ændringer, som Finland forelagde den 10. marts 2020, vedrørende sit nationale program for bekæmpelse af salmonella hos flokke af æglæggende høner af Gallus gallus, som blev godkendt ved beslutning 2007/848/EF, godkendes.
         
         
            Artikel 5
            De ændringer, som Finland forelagde den 10. marts 2020, vedrørende sit nationale program for bekæmpelse af salmonella hos flokke af slagtekyllinger af Gallus gallus, som blev godkendt ved beslutning 2008/815/EF, godkendes.
         
         
            Artikel 6
            De ændringer, som Finland forelagde den 10. marts 2020, vedrørende sit nationale program for bekæmpelse af salmonella hos kalkuner, som blev godkendt ved beslutning 2009/771/EF, godkendes.
         
         
            Artikel 7
            Denne afgørelse er rettet til Republikken Finland og Kongeriget Sverige.
         
         
            Udfærdiget i Bruxelles, den 18. marts 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 325 af 12.12.2003, s. 1.
         
            (2)  Kommissionens beslutning 94/968/EF af 28. december 1994 om godkendelse af Finlands operationelle program for bekæmpelse af salmonella hos levende dyr og i animalske produkter (EFT L 371 af 31.12.1994, s. 36).
         
            (3)  Kommissionens beslutning 95/50/EF af 23. februar 1995 om godkendelse af Sveriges operationelle program for bekæmpelse af salmonella hos levende dyr og i animalske produkter (EFT L 53 af 9.3.1995, s. 31).
         
            (4)  Kommissionens beslutning 2006/759/EF af 8. november 2006 om godkendelse af visse nationale programmer for bekæmpelse af salmonella hos avlsflokke af Gallus gallus (EUT L 311 af 10.11.2006, s. 46).
         
            (5)  Kommissionens beslutning 2007/848/EF af 11. december 2007 om godkendelse af visse nationale programmer for bekæmpelse af salmonella hos flokke af æglæggende høner af Gallus gallus (EUT L 333 af 19.12.2007, s. 83).
         
            (6)  Kommissionens beslutning 2008/815/EF af 20. oktober 2008 om godkendelse af visse nationale programmer for bekæmpelse af salmonella hos flokke af slagtekyllinger af arten Gallus gallus (EUT L 283 af 28.10.2008, s. 43).
         
            (7)  Kommissionens beslutning 2009/771/EF af 20. oktober 2009 om godkendelse af visse nationale programmer for bekæmpelse af salmonella hos kalkuner (EUT L 275 af 21.10.2009, s. 28).
         
            (8)  Kommissionens beslutning 2007/849/EF af 12. december 2007 om godkendelse af ændringer af det nationale program for bekæmpelse af salmonella hos avlsflokke af Gallus gallus, som er forelagt af Finland (EUT L 333 af 19.12.2007, s. 85).